Source: http://www.bihon.ro/incepe-play-off-ul-csm-oradea-bc-timisoara/1813660
Timestamp: 2018-06-23 17:53:34+00:00

Document:
Începe play-off-ul: CSM Oradea – BC Timișoara - BIHON
Începe play-off-ul: CSM Oradea - BC Timișoara
Începe play-off-ul: CSM Oradea – BC Timișoara
la	11. aprilie 2017 09:31
CSM CSU Oradea începe marţi seria partidelor cu BC SCM Timişoara, din primul tur al play-off-ului.
Liga Naţională de baschet masculin a ajuns în faza meciurilor decisive, din play-off. Campioana României, CSM CSU Oradea întâlneşte BC SCM Timişoara, urmând să dispute primele două partide pe teren propriu.
„De acum înainte, urmează practic un alt campionat. Vor fi meciuri decisive, nu mai este loc pentru paşi greşiţi. Echipele se vor concentra altfel, fiecare meci va fi abordat cu maximă determinare. Nicio partidă nu va fi uşoară. Noi tratăm seria cu BC SCM Timişoara cu toată seriozitatea. Suntem conştienţi că vor fi întâlniri dificile, pentru că aici nu mai există adversară facilă”, ne-a declarat internaţionalul orădean Titus Nicoară.
„Am plătit un preţ”
Referitor la şansele echipei sale de a accede în finală şi de a-şi apăra titlul naţional, Nicoară afirmă că nu se gândeşte deocamdată decât la primul meci cu Timişoara. „Noi am plătit în acest campionat un preţ prin participarea noastră în cupele europene. Fără ca aceasta să fie o scuză, aşa se explică faptul că am terminat sezonul regulat pe locul patru. Dar a fost un preţ pe care ni l-am asumat şi care a meritat, pentru baschetul orădean. Sigur că noi ne dorim să păstrăm titlul, dar nu ne gândim deocamdată până acolo. La momentul actual, contează doar meciul care urmează, adică primul din seria cu Timişoara.. Ne propunem să câştigăm de fiecare dată partida următoare. Sperăm să învingem şi să fim feriţi de accidentări”, a spus Titus Nicoară.
Primele două meciuri ale seriei dintre CSM CSU Oradea şi BC SCM Timişoara au loc marţi de la ora 20:00, respectiv joi de la ora 18:00, la Arena „Antonio Alexe”. Meciul trei este programat la data de 19 aprilie, la Timişoara.
PLAY-OFF, TURUL I
Programul primelor meciuri din seriile sferturilor de finală este următorul:
U BT Cluj-Napoca – SCM U Craiova (100-74, 12 aprilie ora 20:00).
Steaua CSM EximBank – BCM U Piteşti (azi ora 18:00, 13 aprilie ora 20:00)
CSM CSU Oradea – BC SCM Timişoara (azi ora 20:00, 13 aprilie ora 18:00)
BC CSU Sibiu – BC Mureş Târgu Mureş (12 aprilie ora 18:00, 14 aprilie ora 18:00)
Toate meciurile sunt transmise în direct la Digi Sport.
Taguri: bc timisoara, csm oradea, play off

References: CSM 
 CSM 
 CSM 

CSM 
 CSM 
 CSM 
 CSM 

CSM 
 csm